**ΔΗΛΩΣΕΙΣ ΜΑΘΗΜΑΤΩΝ**

Οι ηλεκτρονικές δηλώσεις μαθημάτων για τα μαθήματα του χειμερινού εξαμήνου του ακαδ. έτους 2021-2022 θα πραγματοποιηθούν **από την Παρασκευή 5/11/2021 έως και την Πέμπτη 11/11/2021.**

**ΠΡΟΣΟΧΗ!!** Μετά την δήλωση μαθημάτων στην Ηλεκτρονική Γραμματεία από τους φοιτητές, η Γραμματεία θα προβαίνει την επόμενη εργάσιμη ημέρα και μέχρι τις 10.00 π.μ. σε οριστική υποβολή της δήλωσης. **Μετά την οριστική υποβολή δεν μπορεί να πραγματοποιηθεί καμία απολύτως αλλαγή στη δήλωση μαθημάτων των φοιτητών.** Για το λόγο αυτόοι φοιτητές θα πρέπει να είναι προσεκτικοί και να ελέγξουν ότι η δήλωση μαθημάτων έγινε σωστά.

* **Για τους πρωτοετείς φοιτητές:**

Επισημαίνεται στους πρωτοετείς φοιτητές ότι **η εγγραφή τους σε μαθήματα στο e-class δεν συνιστά και δήλωση του μαθήματος.** Οι δηλώσεις μαθήματων πραγματοποιούνται **μόνο** μέσα από την Ηλεκτρονική Γραμματεία και για να μπορείτε να εξεταστείτε σε οποιοδήποτε μάθημα θα πρέπει να το δηλώσετε.

Για το 1ο εξάμηνο δηλώνετε μόνο τα υποχρεωτικά μαθήματα του 1ου εξαμήνου και την Ξένη Γλώσσα της επιλογής σας.

Οι δηλώσεις των μαθημάτων υποβάλλονται από τους ίδιους τους φοιτητές ηλεκτρονικά, μέσα από τη σελίδα της Ηλεκτρονικής Γραμματείας: <https://cas.uth.gr/login?service=https%3A%2F%2Fsis-web.uth.gr%2Flogin%2Fcas> με χρήση του ηλεκτρονικού λογαριασμού του Πανεπιστημίου.

Υπενθυμίζεται ότι για τη σύνδεση στην Ηλεκτρονική Γραμματεία από χώρο εκτός των εγκαταστάσεων του Πανεπιστημίου Θεσσαλίας θα πρέπει πρώτα να ανοίξετε το VPN.

Οδηγίες για τον τρόπο πρόσβασης στην ηλεκτρονική Γραμματεία από χώρο εκτός του Πανεπιστημίου και υποβολής της ηλεκτρονικής δήλωσης μαθημάτων θα βρείτε στην ιστοσελίδα

<https://www.uth.gr/spoydes/praktikes-plerophories/faqs/sintomosodigosprotoeton>

στα βήματα 5 και 6.

* **Για τους φοιτητές στο 2ο, 3ο, 4ο έτος σπουδών:**

Δηλώνετε συνολικά έως 10 μαθήματα [Υποχρεωτικά (Υ) και Επιλογής (ΥΕ) του τρέχοντος εξαμήνου σας καθώς και χρωστούμενα μαθήματα προηγούμενων ετών]

**ΠΡΟΣΟΧΗ!!** Αν φοιτητής/τρια εξεταστεί σε οποιοδήποτε μάθημα που δεν θα υπάρχει στη δήλωσή του/της, Η ΕΞΕΤΑΣΗ ΤΟΥ ΜΑΘΗΜΑΤΟΣ ΑΚΥΡΩΝΕΤΑΙ ΚΑΙ Ο ΒΑΘΜΟΣ ΧΑΝΕΤΑΙ ΟΡΙΣΤΙΚΑ**.** Γίνεται κατανοητό ότι οι φοιτητές/τριες μπορούν να εξετάζονται μέσα στο ακαδ. έτος (εξεταστική περίοδο χειμερινού-εαρινού-Σεπτεμβρίου) μόνο στα μαθήματα που δηλώνουν σε κάθε εξάμηνο (χειμερινό-εαρινό) κάθε ακαδ. έτους και όχι σε μαθήματα που είχαν δηλώσει σε προηγούμενα ακαδ. έτη και τα χρωστούν αλλά δεν τα δήλωσαν εκ νέου στο τρέχον έτος.

**ΠΡΟΣΟΧΗ!** Επισημαίνεται ότι οι φοιτητές δηλώνουν τον προβλεπόμενο αριθμό μαθημάτων ΥΕ που χρειάζονται σε κάθε κύκλο. Οι βαθμοί επιπλέον μαθημάτων ΥΕ που ανήκουν σε οποιοδήποτε κύκλο που έχει ήδη ολοκληρωθεί, εντάσσονται αυτόματα στον κύκλο μαθημάτων Ελεύθερης Επιλογής (ΕΕ). Αφού συμπληρωθεί και ο κύκλος ΕΕ, τα επιπλέον μαθήματα ΥΕ δεν θα προσμετρώνται στο βαθμό πτυχίου αλλά θα εμφανίζονται στην αναλυτική βαθμολογία.

* **Δηλώσεις μαθημάτων για τους φοιτητές επί πτυχίω** (φοιτητές που βρίσκονται στο 9ο και πάνω εξάμηνο σπουδών).

Οι επί πτυχίω φοιτητές (9ο και πάνω εξάμηνα) μπορούν να **δηλώνουν έως 18 μαθήματα, είτε ανήκουν σε χειμερινό είτε σε εαρινό εξάμηνο.** Αν αντιμετωπίσετε πρόβλημα στη δήλωσή σας (πιθανόν να μην εμφανίζονται κάποια μαθήματα χειμερινού ή εαρινού εξαμήνου) επικοινωνήστε με τη Γραμματεία στο g-pre@uth.gr

* **Δηλώσεις μαθημάτων εισακτέων από κατατακτήριες εξετάσεις**.

Οι φοιτητές/τριες που έχουν εισαχθεί μέσω κατατακτηρίων εξετάσεων **ακολουθούν το Πρόγραμμα Σπουδών** (όσον αφορά τα υποχρεωτικά μαθήματα, τους κύκλους μαθημάτων ΥΕ και τις προϋποθέσεις λήψεις πτυχίου) **του έτους που εντάσσονται χρονικά** και όχι του έτους εγγραφής τους (π.χ. κάποιος που εγγράφηκε στο ακαδ. έτος 2021-2022 στο 2ο έτος σπουδών, ακολουθεί το Πρόγραμμα Σπουδών του ακαδ. έτους 2020-2021). Δεν χρειάζεται να δηλωθούν όσα μαθήματα αναγνωρίζονται από προηγούμενες σπουδές. Δηλώνετε έως 10 μαθήματα.

**ΔΗΛΩΣΕΙΣ ΣΥΓΓΡΑΜΜΑΤΩΝ ΣΤΟΝ ΕΥΔΟΞΟ**

Μπορείτε να δηλώσετε τα συγγράμματα στον ΕΥΔΟΞΟ https://eudoxus.gr/ **μέχρι τις 24 Δεκεμβρίου 2021.**

Επισημαίνεται ότι μπορείτε να δηλώσετε τα συγγράμματα μόνο των αντίστοιχων μαθημάτων που έχετε δηλώσει στην Ηλεκτρονική Γραμματεία.

Για το λόγο αυτό, **πρώτα θα δηλώσετε τα μαθήματα στην Ηλεκτρονική Γραμματεία** **και από την επομένη εργάσιμη ημέρα, μετά τις 10:00 π.μ. που θα έχει οριστικοποιηθεί η δήλωση μαθημάτων, θα μπορείτε να κάνετε δήλωση και των αντίστοιχων συγγραμμάτων στον ΕΥΔΟΞΟ.**